Na podlagi 43. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odločba US, 33/07 – ZPNačrt, 57/08 – ZFO-1A, 70/08, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 - ZIURKOE) ter v povezavi z 69. členom Zakona o urejanju prostora (Uradni list RS, št. 61/17) Ministrstvo za okolje in prostor s tem

**J A V N I M N A Z N A N I L O M**

**obvešča javnost in udeležence pri urejanju prostora** **o javni razgrnitvi osnutka Strategije prostorskega razvoja Slovenije 2050 in okoljskega poročila**

**I.**

Ministrstvo za okolje in prostor v okviru javne razprave o osnutku Strategije prostorskega razvoja Slovenije 2050 javno razgrinja:

* osnutek Strategije prostorskega razvoja Slovenije 2050, ki ga je pripravilo Ministrstvo za okolje in prostor v decembru 2019,
* Okoljsko poročilo za Strategijo prostorskega razvoja Slovenije 2050, ki ga je pod številko naloge 1371-16 OP decembra 2019 izdelal Aquarius d.o.o., Ljubljana (v nadaljnjem besedilu: okoljsko poročilo) in
* Okoljsko poročilo za Strategijo prostorskega razvoja Slovenije 2050 – Dodatek za presojo sprejemljivosti na varovana območja, ki ga je pod številko naloge 1371-16 VO decembra 2019 izdelal Aquarius d.o.o., Ljubljana (v nadaljnjem besedilu: okoljsko poročilo).

**II.**

Gradivo iz prejšnje točke bo od **15. januarja 2020 do 15. marca 2020** objavljeno v digitalni obliki na spletnem naslovu <https://www.gov.si/zbirke/projekti-in-programi/strategija-prostorskega-razvoja-slovenije/javna-razprava/>.

**III.**

Javne obravnave bodo potekale na javnih posvetih o Strategiji prostorskega razvoja Slovenije 2050 na naslednjih lokacijah:

* **v Mariboru, 21. januarja 2020,** s pričetkom **ob 10. uri** v predavalnici Auditorium Maximum Pravne fakultete Maribor, Mladinska 9, 2000 Maribor,
* **v Velenju, 22. januarja 2020,** s pričetkom **ob 10. uri** v dvorani občinskega sveta Mestne občine Velenje, Titov trg 1, 3320 Velenje,
* **v Novem mestu, 23. januarja 2020,** s pričetkom **ob 10. uri** v Podjetniškem inkubatorju Podbreznik, Podbreznik 15, 8000 Novo mesto,
* **v Ljubljani, 24. januarja 2020,** s pričetkom **ob 10. uri** v Hiši Evropske Unije, Dunajska cesta 20, 1000 Ljubljana, v veliki dvorani v prvem nadstropju,
* **v Novi Gorici, 28. januarja 2020,** s pričetkom **ob 10. uri** v veliki dvorani stavbe Mestne občine Nova Gorica, Trg Edvarda Kardelja 1, 5000 Nova Gorica,
* **v Kopru, 29. januarja 2020,** s pričetkom **ob 10. uri** v veliki dvorani Pretorske palače v Kopru, Titov trg 3, 6000 Koper/Capodistria.

Zainteresirane vljudno vabimo, da svojo udeležbo na javnih posvetih najavite preko spletnega obrazca <https://www.1ka.si/a/247639>.

**IV.**

Javnost in udeleženci pri urejanju prostora imajo v času javne razprave pravico dajati pripombe in predloge na osnutek Strategije prostorskega razvoja Slovenije 2050 in okoljsko poročilo.

Pripombe in predlogi se podajo:

* na obrazcu za pripombe, ki bo v času javne razprave na voljo v elektronski obliki na spletni strani <https://www.gov.si/zbirke/projekti-in-programi/strategija-prostorskega-razvoja-slovenije/javna-razprava/> in v tiskani obliki v času javnih posvetov na lokacijah javnih posvetov ali
* ustno na zapisnik na javnih posvetih.

Pripombe in predlogi se lahko oddajo:

* pisno na javnih posvetih,
* pisno po pošti na naslov Ministrstvo za okolje in prostor, Dunajska cesta 48, 1000 Ljubljana ali
* elektronsko na elektronski naslov gp.mop@gov.si, pri čemer se v rubriki »zadeva« navedejo ključne besede »Javna razprava SPRS 2050«.

**V.**

Ministrstvo za okolje in prostor bo po končani javni razpravi preučilo prispele pripombe in predloge, do njih zavzelo stališča ter jih objavilo na spletni strani <https://www.gov.si/zbirke/projekti-in-programi/strategija-prostorskega-razvoja-slovenije/javna-razprava/>.

Šteje se, da je pri dajanju pripomb in predlogov z navedbo imena in priimka ali drugih osebnih podatkov dan pristanek za objavo teh podatkov v stališču, ki bo objavljeno na zgoraj navedeni spletni strani. Osebe, ki ne želijo, da se v stališču objavijo njihova imena in priimki ali drugi osebni podatki, morajo to posebej navesti.

S spoštovanjem,

|  |  |
| --- | --- |
|  | **Simon ZAJC** |
|  | **MINISTER** |

Št. 35004-1/2020/1

Ljubljana, dne 10. januarja 2020.